Here is a page extracted from Wikipedia that may contain CSS, HTML, and a lot of unformatted text.

Title: بقرة حاحا
Content: <div style="padding-right:2px;background:#ffffff;font-size:120%">

كلمات 
ناح النواح و النواحه

على بقرة حاحا النطاحه

و البقره حلوب

حاحا

تحلب قنطار

حاحا

لكن مسلوب

حاحا

من اهل الدار

حاحا

و الدار له صحاب

حاحا

وحداشر باب

حاحا

غير السراديب

حاحا

و جحور الديب

حاحا

و بيبان الدار

حاحا

واقفين زنهار

حاحا

و ف يوم معلوم

حاحا

عملوها الروم

حاحا

زقو الترباس

حاحا

هربو الحراس

حاحا

دخلو الخوجات

حاحا

شفطو اللبنات

حاحا

و البقره تنادي

حاحا

و تقول يا ولادي

حاحا

و ولاد الشوم

حاحا

رايحين ف النوم

حاحا

البقره انقهرت

حاحا

م القهر اندهرت

حاحا

وقعت ف البير

حاحا

سألو النواطير

حاحا

طب وقعت ليه

حاحا

وقعت م الخوف

حاحا

و الخوف ييجي ليه

حاحا

من عدم الشوف

حاحا

وقعت م الجوع

و م الراحة

البقره السمره النطاحه

ناحت مواويل النواحه

علا حاحا

و علا بقرة حاحا

اغانى باللغه المصريه